ΓΡΑΠΤΗ ΕΡΩΤΗΣΗ E-0435/03

υποβολή: Erik Meijer (GUE/NGL) προς την Επιτροπή

(18 Φεβρουαρίου 2003)

Θέμα: Ποιο συμφέρον αποκομίζουν οι σιδηροδρομικές επιχειρήσεις από την απαγόρευση επιβίβασης και αποβίβασης των επιβατών διασυνοριακών τρένων

1. Γνωρίζει η Επιτροπή ότι όλο και περισσότερο, οι σιδηροδρομικές επιχειρήσεις περιορίζουν τη δυνατότητα επιβίβασης και αποβίβασης των επιβατών διασυνοριακών τρένων μεγάλης απόστασης καθιερώνοντας το σύστημα των σταθμών επιβίβασης και των σταθμών αποβίβασης, με αποτέλεσμα να μην μπορούν πλέον οι χρήστες να κάνουν χρήση των τρένων που εξυπηρετούν τους σταθμούς επιβίβασης ή να αναχωρήσουν από σταθμό αποβίβασης, καθώς και ότι προς στήριξη του μέτρου αυτού δεν παρέχεται στους σταθμούς καμία πληροφορία σχετικά με την άφιξη και την αναχώρηση ή την αποβάθρα στάθμευσης των τρένων αυτών·

2. Γνωρίζει η Επιτροπή ότι το ως άνω μέτρο δεν περιορίζεται μόνο στο να κατευθύνει τους επιβάτες που προορίζονται για μια μικρή εσωτερική διαδρομή σε ένα άλλο τρένο το οποίο εξυπηρετεί λίγο αργότερα τους ίδιους σταθμούς, αλλά ισχύει επίσης και για μη πολυσύχναστες διασυνοριακές διαδρομές και ταξίδια εκατοντάδων χιλιομέτρων·

3. Γνωρίζει επίσης η Επιτροπή ότι τα διεθνή τρένα στα οποία δεν έχουν πρόσβαση οι επιβάτες είναι, σε πολλές περιπτώσεις, η πρώτη ή η τελευταία σιδηροδρομική σύνδεση της ημέρας διεξαγωγής της ενεχόμενης διαδρομής, με αποτέλεσμα να μην μπορούν οι επιβάτες να φθάσουν το ταχύτερο δυνατόν στον τόπο προορισμού τους ή το σταθμό ανταπόκρισης, όπως λόγου χάριν θα συμβεί εντός του 2003 με το θερινό νυκτερινό τρένο Άμστερνταμ -Βρυξέλλες — Παρίσι (με απαγόρευσης αποβίβασης στις Βρυξέλλες), όπως συμβαίνει από το 2002 με το νυκτερινό τρένο Άμστερνταμ — Duisbourg — Μανχάιμ — Μόναχο/ Ζυρίχη (με απαγόρευση αποβίβασης έως το Μόναχο και την ελβετική πόλη της Βασιλείας) και όπως συμβαίνει ήδη εδώ και πολύ καιρό με τη σύνδεση Βαρκελώνη — Cerbre — Παρίσι/ Μιλάνο (με απαγόρευση αποβίβασης στο Cerbre, γαλλικού μεθοριακού σταθμού ανταπόκρισης)·

4. Μπορεί να επιβεβαιώσει η Επιτροπή ότι οι εν λόγω απαγορεύσεις επιβίβασης και αποβίβασης είναι αποτέλεσμα της μονομερούς καθιέρωσης μιας απλοποιημένης διαχείρισης των τρένων από τις εταιρείες σιδηροδρόμων, με στόχο τον περιορισμό των ελέγχων των επιβατών κατά την επιβίβαση ή την αποβίβαση·

5. Κρίνει η Επιτροπή ότιπάρχουν και άλλοι λόγοι για τους οποίου οι εταιρείες σιδηροδρόμων αποφασίζουν να ταλαιπωρούν έτσι τους επιβάτες και να χάνουν ένα μέρος της πελατείας τους·

Κοινή απάντησητου κ. de Palacio εξ ονόματος της Επιτροπήςστις γραπτές ερωτήσεις E-0435/03 και E-0436/03

(2 Απριλίου 2003)

Η Επιτροπή έχειπόψη της ότι ενδεχομένως επιβάλλονται στους επιβάτες όροι αναφορικά με την επιβίβαση και αποβίβασή τους σε συγκεκριμένες διασυνοριακές σιδηροδρομικές

πηρεσίες. Οι όροι αυτοί αποτελούν μέρος της εμπορικής πολιτικής των σιδηροδρομικών επιχειρήσεων στις οποίες η Επιτροπή δεν έχει καμμία επιρροή. Εναπόκειται στα κράτη μέλη να επιβάλλουν στις σιδηροδρομικές επιχειρήσεις για το θέμα αυτόποχρεώσεις καθολικήςπηρεσίας εφόσον το επιθυμούν.

Οι ισχύουσες συνθήκες θα μπορούσαν να έχουν διαμορφωθεί συναρτήσει πολλών λόγων όπως η άνεση και η ασφάλεια για τους επιβάτες στους νυκτερινούς σιδηροδρομικούς συρμούς ή ακόμη να είναι αποτέλεσμα άλλων επιχειρησιακών λόγων. Η Επιτροπή δεν έχειπόψη οιαδήποτε αντίστοιχη ρύθμιση από τις σιδηροδρομικές επιχειρήσεις. Ωστόσο περιορισμοί ως προς την επιβίβαση και την αποβίβαση από τα τρένα ενδεχομένως οφείλεται στην έλλειψη νομοθετικών κοινοτικών διατάξεων ως προς το δικαίωμα ενδομεταφορών στους διεθνείς σιδηροδρομικούς συρμούς και το γεγονός ότι οι σιδηροδρομικές επιχειρήσεις δενφίστανται πίεση για να προσελκύσουν επιβάτες.

Η Επιτροπή κατά την κατάρτιση πρότασης κανονισμού για τα δικαιώματα των επιβατών των τρένων θα εξετάσει ενδεχόμενες δυνατότητες βελτίωσης των συμβατικών όρων για τους επιβάτες. Και όπως ζητά το Κοινοβούλιο, η Επιτροπή θα διατυπώσει προτάσεις που να εξασφαλίζουν τα δικαιώματα πρόσβασης για τις διεθνείςπηρεσίες μεταφοράς επιβατών, με στόχο να εξαλειφθούν τυχόν τεχνητοί φραγμοί.